**Bükkszentkereszt Község Képviselő-testületének**

**34/ 2022 (V.24) Önkormányzati Határozata**

Tárgy:Javaslat Bükkszentkereszt Község Önkormányzat, valamint a Bükkszentkereszti Közös Önkormányzati Hivatal 2021. évi belső ellenőrzési jelentésének elfogadására

Bükkszentkereszt Község Önkormányzat Képviselő-testülete megtárgyalta Bükkszentkereszt Község Önkormányzat, valamint a Bükkszentkereszti Közös Önkormányzati Hivatal 2021. évi belső ellenőrzési jelentését, és a jelentést az alábbi tartalommal elfogadja:

**Bükkszentkereszt Község Önkormányzat**

**Bükkszentkereszti Közös Önkormányzati Hivatal**

**2021. évi Éves Ellenőrzési jelentése.**

**ELLENŐRZÉSI JELENTÉS**

***A belső ellenőrzés célja és feladata:***

A belső ellenőrzés független, tárgyilagos bizonyosságot adó és tanácsadó tevékenység,

melynek célja, hogy az ellenőrzött szervezet működését fejlessze, és eredményességét

növelje. A belső ellenőrzés az ellenőrzött szerv céljai elérése érdekében rendszerszemléletű

megközelítéssel és módszeresen értékeli, illetve fejleszti az ellenőrzött szerv

kockázatkezelési, (pénzügyi) irányítási és kontroll eljárásainak hatékonyságát.

A belső ellenőrzés feladatainak ellátása érdekében elemzéseket készít, információkat gyűjt és

értékel, ajánlásokat tesz és tanácsokat ad a költségvetési szerv vezetője számára a vizsgált

folyamatokra vonatkozóan.

**I.**

A vizsgálatra a helyi önkormányzatokról szóló 1990. évi LXV. törvény 92. § (5) bekezdése

alapján, és az Államháztartásról szóló 2011. évi CXCV. törvényben foglaltak valamint

Bükkszentkereszt Község Önkormányzat Képviselő-testülete 100/2020. (XII.22.) számú

határozatával jóváhagyott Belső ellenőrzési terv alapján került sor.

***Felhasznált jogszabályok, szabályzatok jegyzéke***

*Törvények*

Alaptörvény Magyarország Alaptörvénye

ÁHT. Az államháztartásról szóló 2011. évi CXCV. törvény

MÖTV. Magyarország helyi önkormányzatairól szóló 2011. évi CLXXXIX.

törvény

Sztv. A számvitelről szóló 2000. évi C. törvény

Nek. tv. A nemzetiségek jogairól szóló 2011. évi CLXXIX. törvény

Gst. Magyarország gazdasági stabilitásáról szóló 2011. évi CXCIV. törvény

*Rendeletek*

Áhsz. Az államháztartás számviteléről szóló 4/2013. (I. 11.) Korm. rendelet

Ávr. Az államháztartásról szóló törvény végrehajtásáról szóló 368/2011.

(XII. 31.) Korm. rendelet

Bkr. A költségvetési szervek belső kontrollrendszeréről és belső

ellenőrzéséről szóló 370/2011. (XII. 29.) Korm. rendelet

335/2005. (XII. 29.) Korm. A közfeladatot ellátó szervek iratkezelésének általános

követelményeiről szóló 335/ 2005. (XII. 29.) Korm. rendelet

**II.**

1. **A tárgyi eszközökkel kapcsolatos nyilvántartások ellenőrzése:**

A tárgyi eszközök főkönyvi és analitikus nyilvántartásai helyesen lettek e kialakítva. Tárgyi eszközök megfelelő besorolásának ellenőrzése. Egyezik e a főkönyvi és az analitikus nyilvántartás, az ingatlanok főkönyvi és analitikus nyilvántartás szerinti adatai megegyeznek – az ingatlan vagyon kataszter adataival. A tárgyi eszközök főkönyvi és analitikus nyilvántartásai, valamint a vagyonkimutatás egyezik–e, s a vagyonkimutatás a vagyonrendelet mellékletének figyelembevételével készült– e.

*Megállapítások*

Összevetésre került a 2020. évi beszámoló mellékletét képező 15A tábla a 2020.12.31. dátumú főkönyvi kivonattal. Megállapítható a két kimutatás egyezősége.

A kartonok rendezettek.

Az értékcsökkenés vezetve és a könyvelése minden negyedévben megtörtént, az analitikus nyilvántartások vezetése naprakésznek mondható.

**2. A használatban lévő készletek nyilvántartásának ellenőrzése**

Annak megállapítása, hogy helyesen van –e kialakítva a tárgyi eszközöknek nem minősülő, de tartósan használt eszközök nyilvántartásának rendje. A nyilvántartások e rend szerint kerülnek–e bevezetésre. Biztosított ­­- e az újonnan beszerzett készletek nyilvántartásba történő felvétele. A használatban lévő készletek leltározása, selejtezése az érintett szabályzatokban foglaltak szerint történik – e.

*Megállapítások*

Az újonnan beszerzett készletek nyilvántartásba történő felvétele, folyamatosan megtörténik.

A használatban lévő eszközök leltározása, és selejtezésében sajnos a kialakult egészségügyi helyzet mindent átírt és módosított. (covid )

A selejtezések és leltározásokat a szabályzatban foglaltaknak megfelelően 2022 évben el kell végezni.

**3. Céljelleggel juttatott támogatások elszámolásának ellenőrzése**

Az Önkormányzat költségvetéséből céljelleggel juttatott támogatások odaítélése, folyósítása és azok elszámolási rendje megfelelően szabályozott- e, a jogszabályi előírásoknak megfelelően történnek-e, az elszámolások megfelelnek–e a támogatási szerződésben rögzítetteknek, illetve a jogszabályi előírásoknak.

*Megállapítások*

A számviteli, pénzügyi dokumentumok szúrópróbaszerű vizsgálata: Az Önkormányzat költségvetéséből céljelleggel juttatott támogatások szabályozottsága az aktuális rendeletekkel összhangban van. Az elszámolások megfelelően tükrözik a szerződésben foglalt célokat.

Pontos precíz nyilvántartás, a kifizetések nyomon követhetőek. Az elszámolások minden dokumentuma megtalálható.

**4. A könyvelés helyességének ellenőrzése**

Főkönyvi könyvelés a jogszabályi előírásoknak és az Önkormányzat és Hivatal számviteli politikájában meghatározottaknak megfelelően történik-e. Kialakításra került-e a tevékenységének megfelelő számlarend. A főkönyvi számlákon könyvelt tételek tartalmuk szerint megfelelnek-e a számvitelt szabályozó kormányrendelet mellékletében, a költségvetés, illetve a beszámoló kitöltési útmutatójában leírtaknak. Az Önkormányzat és Hivatal által végzett tevékenységek kiadásai, bevételei a megfelelő szakfeladatokon kerültek-e könyvelésre.

*Megállapítások*

Az Önkormányzat és Hivatal rendelkezik kialakított számlarenddel ami az ASp rendszerben is rögzítve van.

A könyvelést külső vállalkozás végzi. ( Globuly Kft.( 3525 Miskolc, Széchenyi u. 43. 1.em.3. képviseli: Dr. Orosz István)), természetesen nagy tapasztalattal rendelkeznek. Az Áht. törvények figyelembevételével, a számlákat elviszik és a könyvelés elvégzését követően visszajuttatják.

A Kgr rendszerben a feladást követően a MÁK ellenőrzi az adatokat és főkönyvi összefüggéseket. 2022. első negyedévétől a jelentések már szakfeladatos ellenőrzése is megtörténik.

**III.**

**Összefoglaló következtetések, javaslatok**

Belső ellenőrzési tevékenységemet 2021.január 1-től 2021. december 31. napjáig láttam el. Az ellenőrzési tevékenységemet a hatályos jogszabályi előírásoknak és etikai elvárásoknak megfelelően láttam el. A rendelkezésemre álló viszonylag rövid időkereten belül is igyekeztem minél szélesebb körű és mélyreható vizsgálatokat végezni.

Polgármester Úr kezdeményezésére egy egésznapos beszélgetés keretében elemeztük a fel vetődött apród hiányosságokat és kérdéseket. Gazdasági, vezetői, és beszerzésben dolgozó szakemberekkel. (pl: üzemanyag beszerzés , óvodának vásárolt anyagok , és felhasználásuk dokumentálása, élelmiszer beszerzés, vásárlások alkalmával a pénztárban a szállító személye.)

A belső ellenőrzés keretén belül a megelőzést is fontosnak tartom. A Bükszentkereszt Község Önkormányzat Bükszentkerest Község Önkormányzati Hivatal a működéséhez szükséges szabályzatokkal rendelkezik, melyeket a rendelkezésemre bocsájtottak. (szerveremre feltöltötték) A dolgozók a megismerésüket aláírással ismerték el.

A szabályzatok a törvényi előírásoknak megfelelőek, a jogszabályváltozások követése folyamatos, (2020.01.01-gyel módosítva a legtöbb szabályzat) aktualizálásuk naprakészsége azonban nehézkes az alkalmazott törvényi rendelkezések folyamatos módosításai miatt.

Összességében elmondható, hogy az ellenőrzési tevékenységem során olyan tevékenységet, vagy mulasztást nem tapasztaltam az ellenőrzött területeken, mely bármilyen szintű intézkedés foganatosítását tette volna indokolttá. Az ellenőrzött egységekkel folyamatos egyeztetést végeztem, az apróbb hibák kijavításra kerültek.

A feladatom ellátása során az Önkormányzat Hivatalának dolgozói az ellenőrzések időpontjaiban segítőkészen és teljes mértékben igyekeztek rendelkezésemre állni.

 Határidő: folyamatos

 Felelős: jegyző